CELEX: 32007D0183
Language: et
Date: 2007-03-23 00:00:00
Title: 2007/183/EÜ: Komisjoni otsus, 23. märts 2007 , millega muudetakse otsust 2005/760/EÜ, mis käsitleb teatavaid vangistuses elavate lindude importimisel rakendatavaid kaitsemeetmeid seoses kõrge patogeensusega linnugripiga teatavates kolmandates riikides (teatavaks tehtud numbri K(2007) 1259 all) (EMPs kohaldatav tekst)

24.3.2007   
            
            
               ET
            
            
               Euroopa Liidu Teataja
            
            
               L 84/44
            
         
      KOMISJONI OTSUS,
   23. märts 2007,
   millega muudetakse otsust 2005/760/EÜ, mis käsitleb teatavaid vangistuses elavate lindude importimisel rakendatavaid kaitsemeetmeid seoses kõrge patogeensusega linnugripiga teatavates kolmandates riikides
   (teatavaks tehtud numbri K(2007) 1259 all)
   (EMPs kohaldatav tekst)
   (2007/183/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (2) eriti selle artikli 18 lõiget 7,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) eriti selle artikli 22 lõiget 6,
   ning arvestades järgmist:
   
               (1)
            
            
               Pärast kõrge patogeensusega viirusetüve põhjustatud linnugripi puhkemist Kagu-Aasias 2004. aastal võttis komisjon vastu mitmed kaitsemeetmed nimetatud linnugripi suhtes. Kõnealused meetmed on hõlmatud eelkõige komisjoni 27. oktoobri 2005. aasta otsusega 2005/760/EÜ, mis käsitleb teatavaid vangistuses elavate lindude importimisel rakendatavaid kaitsemeetmeid seoses kõrge patogeensusega linnugripiga teatavates kolmandates riikides. (4) Nimetatud otsust kohaldatakse praegu kuni 31. märtsini 2007.
            
         
               (2)
            
            
               Komisjoni 16. oktoobri 2000. aasta otsuses 2000/666/EÜ, milles sätestatakse muude lindude kui kodulindude impordi loomatervishoiunõuded ja veterinaarsertifikaat ning karantiinitingimused, (5) sätestatakse muude lindude kui kodulindude impordi tervishoiunõuded, nagu on määratletud kõnealuses otsuses, ja karantiinitingimused selliste lindude puhul.
            
         
               (3)
            
            
               27. oktoobril 2006. aastal võttis Euroopa Toiduohutusameti (EFSA) loomatervishoiu ja loomade heaolu komisjon vastu teadusliku arvamuse loomatervishoiu ja loomade heaolu suhtes esinevate ohtude kohta, mis on seotud muude lindude kui kodulindude importimisega ühendusse (edaspidi “arvamus”). Arvamuses on määratletud rida valdkondi, milles tehtavad parandused võiksid oluliselt vähendada kõiki kindlakstehtud terviseohte seoses muude lindude kui kodulindude impordiga. Nimetatud otsuse alusel on uuesti läbi vaadatud loomatervishoiunõuded sellistele lindudele ning otsus 2000/666/EÜ on tunnistatud kehtetuks ja asendatud komisjoni määrusega (EÜ) nr 318/2007. (6)
               
            
         
               (4)
            
            
               Kuna määruses (EÜ) nr 318/2007 sätestatud loomatervishoiunõuded on praegu kehtivatest rangemad, ei hakka nimetatud määrus kehtima enne 1. juulit 2007, et anda selliseid linde ühendusse eksportivatele liikmesriikidele ja kolmandatele riikidele aega uute meetmetega kohanemiseks.
            
         
               (5)
            
            
               Pidades silmas arvamust ja praegust loomatervishoiu olukorda maailmas seoses lindude gripiga, tuleks selliseid linde importida kooskõlas rangete nõuetega.
            
         
               (6)
            
            
               Seega tuleks otsuses 2005/760/EÜ sätestatud kaitsemeetmete kohaldamist jätkata kuni 30. juunini 2007. Kõnealuse otsuse kohaldamise kuupäeva tuleks vastavalt muuta.
            
         
               (7)
            
            
               Seega tuleks otsust 2005/760/EÜ vastavalt muuta.
            
         
               (8)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/760/EÜ artiklis 6 asendatakse kuupäev 31. märts 2007 kuupäevaga 30. juuni 2007.
   Artikkel 2
   Liikmesriigid võtavad viivitamatult käesoleva otsuse täitmiseks vajalikud meetmed ja avaldavad need. Nad teatavad sellest viivitamatult komisjonile.
   Artikkel 3
   Käesolev otsus on adresseeritud liikmesriikidele.
   
      Brüssel, 23. märts 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  EÜT L 268, 24.9.1991, lk 56. Direktiivi on viimati muudetud direktiiviga 2006/104/EÜ (ELT L 363, 20.12.2006, lk 352).
   
      (3)  EÜT L 24, 30.1.1998, lk 9. Direktiivi on viimati muudetud direktiiviga 2006/104/EÜ.
   
      (4)  ELT L 285, 28.10.2005, lk 60. Otsust on viimati muudetud otsusega 2007/21/EÜ (ELT L 7, 12.1.2007, lk 44).
   
      (5)  EÜT L 278, 31.10.2000, lk 26. Otsust on viimati muudetud otsusega 2002/279/EÜ (EÜT L 99, 16.4.2002, lk 17).
   
      (6)  Vt käesoleva Euroopa Liidu Teataja lk 7.